section_heading: Philadelphia 76ers
paragraph_text: Dolaskom u Sixerse, Malone se pridružio momčadi koja je u svojim redovima imala igrače poput Juliusa Ervinga, Mauricea Cheeksa, Andrewa Toneya i Bobbya Jonesa. U regularnom dijelu sezone, momčad je odigrala sjajno te su sezonu završili s najboljim omjerom 65-17. Malone je po završetku sezone uručena i treća nagrada za najkorisnijeg igrača lige te se time pridružio velikanima poput Billa Russella, Wilta Chamberlaina i Kareem Abdula-Jabbara. U doigravanju su bili još uvjerljiviji upisavši samo jedan poraz u dvanaest odigranih utakmica. U NBA finalu, Sixersi su bili prejaki za Lakerse te su ih s lakoćom svladali rezultatom 4-0. U te četiri utakmice Malone je potpuno nadigrao Jabbara s ukupnih 103-94 u poenima i nevjerojatnih 72-30 u skokovima. Malone je jednoglasno izabran za najkorisnijeg igrača NBA finala te je po prvi puta izabran u obrambenu petorku lige. Iako je nakon toga Malone odigrao sedam vrhunskih sezona, nikad više nije stigao do finala. Istokom su zavladali Birdovi Celticsi, da bi ih naslijedili Thomasovi Pistonsi i Jordanovi Bullsi. Nakon Barkleyevog dolaska, već ostarjeli, Sixersi su se ponovno vratili na stare staze slave, ali bez većeg uspjeha jer su 1985. godine izgubili u finalu Istoka.